 ПРОФЕСИОНАЛНА ГИМНАЗИЯ ПО СЕЛСКО СТОПАНСТВО

Гр. Куклен, общ. Куклен, обл. Пловдив, ул.” Александър Стамболийски” 46

**УТВЪРЖДАВАМ**:/п/

Т. Чифчиева

Директор на ПГСС

**ПРОГРАМА**

**ЗА ПРЕВЕНЦИЯ НА РАННОТО НАПУСКАНЕ НА УЧИЛИЩЕ**

**учебна 2024/2025 г.**

**Програмата за превенция на ранното напускане на училище е приета на заседание на Педагогическия съвет (Протокол №**1/16.09.2023 **г.) и е утвърдена със Заповед №**РД06 4613-14/15.09.2021**г. на директора на училището и се актуализира със Заповед** РД06 4613-9/15.09.2022. Актуализирана със Заповед РД06-5788-11/ 15.09.2023г.**, Актуализирана РД06 6329-6 / 16.09.24**

|  |
| --- |
|  |

Настоящата програма конкретизира заложените политики, мерки и дейности в Стратегията за ограничаване на отпадането от училище и намаляване дела на преждевременно напусналите образователната система в област Пловдив  съобразно спецификата и конкретните условия в ПГСС- гр. Куклен

***I. ИДЕНТИФИКАЦИЯ НА ПРОБЛЕМА***

***1. Анализ на състоянието***

Отпадането от училище и/или преждевременното напускане на образователната система е институционален, социален, а също и педагогически проблем, чието преодоляване е обект на целенасочена училищна политика.

През уч. 2023/2024 година в ПГСС  в дневна форма са обучавани 90 ученици. В училището има 3 отпаднали ученици и преместени от дневна в самостоятелна форма на обучение 3 ученици.

При ежеседмичните проверки на документите за извиняване на отсъствията, както и в резултат на множество разговори с ученици с отсъствия училищният екип констатира, че:

1.      Отсъствията по уважителни причини са направени по следните причини:

         здравословни, за които са представени съответните медицински документи;

         семейни, удостоверени със заявление от родител/настойник/;

         за участие в извънкласни и извънучилищни дейности съгласно годишния план на училището и получени покани за включване в такива мероприятия.

2.      Най-много отсъствия имат ученици в гимназиален етап, не подлежащи на задължително обучение 11 и 12 клас.

3.      Сред основните причини за натрупване на отсъствия по неуважителни причини се открояват, както следва:

         *Нежелание на ученика да учи*

По-голямата част от отсъстващите ученици нямат трудности в усвояването на учебния материал, а по-скоро са с ниска мотивация и са под влияние на външни фактори.

         *Липса на родителски контрол*

Родителите в повечето случаи са заинтересовани от изхранването на детето си, а не от неговото обучение и резултатите от обучението. Част от учениците са деца на т.н. мигриращи родители, които работят в чужбина, а децата им се отглеждат от баби и дядовци или са сами. Не на последно място е и обстоятелството, че ученици от гимназиален етап са от други населени места и достъпът до училище зависи от транспортните средства. което на практика означава, че спрямо тях не се упражнява системен родителски контрол.

         *Наличие на социални фактори*

Част от учениците работят, за да си осигуряват средства.

         *Липса на ефективни санкции* *за родители, чиито деца не посещават редовно училище*

Училището не разполага с обратна информация колко реално са родителите със спрени помощи за деца, въпреки коректно ежемесечно подаваните справки в Дирекция „Социално подпомагане“. Част от семействата не получават детски добавки и затова за тях тази санкция е без значение.

         *Неефективни и предимно административни санкции на ученици*

Наложените санкции са неефективни поради административния им характер. От общинската администрация няма обратна връзка за санкционирането на родители, чиито деца са в задължителна училищна възраст и не посещават редовно училище, по предвидения нормативен ред.

Поради „криворазбрана“ загриженост безпроблемно се осигуряват медицински документи за извиняване на отсъствия и то със съдействието на родители и/или медицински работници, което обезсмисля полаганите от училището усилия за намаляване на отсъствията.

В края на настоящата учебна година се констатира, че в сравнение с предходните учебни години общият брой на извинените и неизвинените отсъствия и средният брой отсъствия на един ученик са значително намалели, но това не са реалните резултати поради поради това, че отсъствията не се нанасят редовно в електронния дневник.

***2. Предприети мерки от училището по превенция и ограничаване на отпадането:***

В ПГСС- Куклен се изпълнява програма и се предприемат мерки за задържане в училище и на категория ученици, които поради липса на интерес или ниска мотивация не посещават редовно учебните занятия, имат пропуски в знанията си, допускат неизвинени отсъствия или търсят начини за неправомерно извиняване на отсъствията си. При тези ученици се наблюдават негативни прояви по отношение на дисциплината и междуличностното общуване в училище.

В изпълнение на училищната програма от страна на училището са предприети мерки, както следва:

         Административни мерки и работа с институциите за превенция на отпадането:

        Отразяване на движението на учениците, проследяване на преместването, писма от/до приемащите училища и общини по местата на преместване на учениците.

        Наложени санкции от ПС за отсъствия по неуважителни причини, съгласно ПДУ.

        Изпратени писма до дирекция „Социално подпомагане“ по чл. 17, ал. 4 от ППЗСПД

        Търсене на съдействие от кметове по места за установяване на контакт с родителите по местоживеене и обсъждане на мерки и действия за коригиране поведението на ученика

        Контрол на редовността на воденето и отчитането на отсъствията на учениците от учители и класни ръководители, коректно отразяване на отсъствията на учениците в училищната документация

     Възпитателни мерки за превенция на отпадането.

         Работа с учениците

        Изготвяне на индивидуална оценка на учениците в риск от отпадане

        Предприемане на индивидуални мерки и дейности за превенция на ученици в риск на ниво училище.

        Включване в дейности на училищния ученически съвет и създаване на подкрепяща среда – организиране на ученически пространства, гледане и обсъждане на филми с учебно-възпитателна цел, външни лектори и др.

        Паралелкови дейности и изяви за превенция на отпадане и работа с деца в риск съгласно плановете на класните ръководители.

        Индивидуална и допълнителна работа с учениците с отсъствия – консултации, беседи, възлагане на персонални задачи, стимулиране на положителни постъпки и изяви.

        Включване на учениците в риск от отпадане в извънкласни и извънучилищни дейности – участие в училищни празници, организиране на спортни празници и състезания, екскурзии, участие в патриотичната програма на Община Куклен, съвместни инициативи , читалище” Никола Вапцаров”- Куклен,  и др.;

         Установяване на диалог училище – институции, имащи отношение към проблема и провеждане на съвместни инициативи с МКБППМН, инспектори от ДПС-МВР.

         Работа с родителите

        Запознаване на родителите с нормативните актове и училищни документи (ПДУ, мерки и др.), засягащи техните задължения и отговорности, както и дейности по превенция на ранното напускане на училище.

        Прилагане на нови подходи в работата с родителите – алтернативни родителски срещи, активно включване в общи дейности, родителите-партньори на училището.

        Индивидуална работа с родители на застрашени от отпадане деца.

         Работа с педагогически специалисти и непедагогически персонал

        Изготвени училищни документи, насочени към подобряване на организационно-административната култура на длъжностните лица .

В резултат на изпълнението на програмата през учебната 2023-2024. година може да се направят следните изводи:

        Прилаганите мерки са оказали макар и малко възпитателно въздействие и броят на допуснатите отсъствия, както и учениците, носители на отсъствия е значително по-малък в сравнение с предходните години.

        Повишила се е организационно-административната култура на учителите и класните ръководители по отношение на регистрирането и отчитането на отсъствията на учениците.

***II. ЦЕЛИ НА ПРОГРАМАТА***

***Основна цел- Да върнем учениците отново в класните стаи и да им помогнем да намерят онова, заради което да останат.***

***ПОДЦЕЛИ:***

1.      Ограничаване отпадането от училище и намаляване дела на преждевременно напусналите образователната система чрез провеждане на целенасочена и ефективна училищна политика и координирани действия и мерки.

2.      Осигуряване на институционална подкрепяща среда спрямо ученици в риск от отпадане чрез създаване на положителни нагласи към образователния процес, изграждане на мотивация за посещение на училище и участие в живота на училищната общност.

***III. ОЧАКВАНИ РЕЗУЛТАТИ***

1.      Недопускане на ученици, отпаднали от училище или преждевременно напуснали образователната система.

2.      Създадени условия и повишена мотивация за посещение на училище.

3.      Подобряване на учебните резултати и осигуряване на своевременна и адекватна образователна подкрепа за развитието на учениците, включително на ученици от уязвими групи.

***IV. ИНДИКАТОРИ ЗА ИЗПЪЛНЕНИЕ***

1.      Намаляване на отсъствията по уважителни и неуважителни причини с 10 % в сравнение с предходната учебна година:

        брой отсъствия в края на срока/учебната година;

        брой санкционирани ученици за отсъствия;

        брой ученици с 5 и повече отсъствия по неуважителни причини;

        брой ученици, положили изпити за определяне на срочна и/или годишна оценка по учебни предмети поради допуснати отсъствия

2.      Подобряване на учебните постижения на застрашените ученици.

3.      Брой ученици в риск от отпадане, включени в училищни дейности.

4.      Брой родители, на които е оказана институционална подкрепа.

***V. ФИНАНСИРАНЕ ИЗПЪЛНЕНИЕТО НА ПРОГРАМАТА***

1.      От бюджета на училището.

2.      Целеви средства за осигуряване на:

        учебници на учениците от VІІІ – ХІІ клас;

        безплатен транспорт за пътуващите ученици до завършване на средно образование;

        стипендии на учениците с постигнати образователни резултати, за подпомагане на достъпа до образование, на деца без родители и хронично болни деца. Отпускане на еднократни стипендии на деца в неравностойно положение.

3.      От НП на МОН.

4.      Проекти.

***VI. МЕРКИ И ПОЛИТИКИ ЗА ПРЕВЕНЦИЯ И ПОДКРЕПА НА УЧЕНИЦИТЕ. ОСИГУРЯВАНЕ НА ПОЗИТИВНА ОБРАЗОВАТЕЛНА СРЕДА***

|  |  |  |
| --- | --- | --- |
| **Дейности за реализиране на мерките и политиките** | **Изпълнител/и** | **Срок** |
| **1. ПРЕВЕНЦИЯ И ПОДКРЕПА НА УЧЕНИЦИТЕ. ОСИГУРЯВАНЕ НА ПОЗИТИВНА ОБРАЗОВАТЕЛНА СРЕДА** | | |
| 1.1. Изготвяне на анализ и оценка на досегашната училищна програма за превенция на отпадането и намаляване на отсъствията от училище. | Директор | Юли 2024 |
| 1.2. Приемане на политики и мерки за превенция на отпадането от училище в съответствие с Областната стратегия за ограничаване на отпадането от училище и намаляване дела на преждевременно напусналите образователната система. | Директор | Септември 202 |
| 1.3. Сформиране на училищни екипи за подкрепа на личностното развитие на ученици в риск съгласно разпоредбите на ЗПУО и Наредбата за приобщаващото образование. | Директор | При необходимост през учебната година |
| 1.4. Прилагане на нови подходи в работата с родителите:  - участие в дейността на обществения съвет;  - алтернативни родителски срещи;  - съвместни дейности – по паралелки и в изпълнение на проекти на МОН  - индивидуална работа с родители на застрашени от отпадане деца. | Класни ръководители | През  учебната година |
| 1.5. Включване в плана на класните ръководители на дейности за превенция на отпадане и работа с ученици в риск и техните родители. | Класни ръководители | Септември 2024 |
| 1.6. Включване на учениците в риск от отпадане в специфични училищни дейности:  - за изява на творческия им потенциал – училищни празници, състезания, конкурси и др.;  - инициативи, насочени към гражданско, екологично, патриотично възпитание;  - свободен достъп до училищна спортна база;  - за кариерно ориентиране и консултиране;  - за превенция на рисковете и здравословни житейски избори. | Ръководители на групи, учители | През  учебната година |
| 1.7. Създаване на подкрепяща среда за учениците със СОП/ ако има такива/ и условия за приобщаващо образование за ученици в риск от отпадане:  - изготвяне на индивидуални учебни програми и планове за подкрепа за личностното развитие на учениците в риск и с ниска мотивация;  - консултиране и допълнителна работа;  - целенасочена подготовка за НВО и ДЗИ;  - недопускане на прояви на агресия и тормоз. | Учители от училището и РЦ за подкрепа на процеса на приобщаващото образование | През  учебната година |
| **2. ИНСТИТУЦИОНАЛНИ ДЕЙНОСТИ** | | |
| 2.1. Повишаване на уменията на педагогическите специалисти:  - за работа с ученици с различни обучителни затруднения;  - за успешно взаимодействие между училището и семейството. | Учители | Съгласно плана за квалификация |
| 2.2. Осигуряване на безплатен транспорт на всички пътуващи ученици до завършване на средно образование. | Директор | Целогодишно |
| 2.3. Изплащане на стипендии при условията и по реда на ПМС № 33 от 15.02.2013 г. за условията за получаване на стипендии от учениците след завършено основно образование. | Директор | През  учебната година |
| 2.4. Консултиране на учениците в риск и родителите им относно възможностите за продължаване на обучението във форми, различни от дневна форма на обучение. | ЗДУД | През  учебната година |
| 2.5. Ежемесечно подаване на информация в Д“СП“ за ученици с 5 и повече неизвинени отсъствия. | Класни ръководители | До 3-то число на месеца |
| 2.6. Ежемесечно подаване на информация за отсъствията на учениците чрез информационната система на МОН – модул „Отсъствия“. | Директор, инф.обслужване | До 3-то число на месеца |
| 2.7. Обхват на учениците, подлежащи на задължително училищно обучение до 16-годишна възраст:  - отразяване на движението на учениците;  - проследяване на преместването, писма от/до приемащите училища и съответните общини. | ЗДУД | Целогодишно |
| 2.8. Съвместни дейности с Обществения съвет:  - провеждане на родителски срещи за запознаване със законовите разпоредби, права, задължения и отговорности на всяка от страните по изпълнение на държавната политика за ограничаване на отпадането от училище и намаляване дела на преждевременно напусналите образователната система. | Директор, обществен съвет | През  учебната година |
| 2.9. Контрол по спазване на задълженията на учителите по регистриране на отсъствията на учениците, посещаемостта на учебните часове и извънучебните дейности. | Директор, ЗДУД | Ежемесечно |
| 2.10. Контрол по спазване на задълженията на класните ръководители за оформяне и отчитане на отсъствията на учениците. | Директор, ЗДУД | Ежемесечно |
| 2.11. Осигуряване на подкрепа на класни ръководители и учители в работата с ученици в риск:  - консултации със специалисти и експерти от Д „СП“, МКБППМН, МВР-ДПС и др. | Директар | През  учебната година |
| 2.12. Извършване на своевременна оценка на риска от отпадане и адекватна реакция спрямо ученици, застрашени от отпадане. | Класни ръководители  Координационен съвет | През  учебната година |
| 2.13. Уведомяване на институциите (Община, МКБППМН, Дирекция „Социално подпомагане“) за прилагане на законови лостове по отношение на родителите, които не осигуряват присъствието на децата си в училище. | Класни ръководители  Координационен съвет | При необходимост |
| 2.14. Работа с родителите, които не осигуряват присъствието на децата си в училище:  - информиране и консултиране на родителите по изпълнение на задълженията за осигуряване присъствието на децата им в училище, отговорности и превенция;  - сключване на споразумение между училището и родителите, в което се фиксират ангажиментите на страните по превенция на отпадането. | Директор, ЗДУД  Класни ръководители | При необходимост |

Към програмата има изготвен план